Ohhoota

Ohhoota (vene keeles Охота) on jõgi Venemaa idaosas Habarovski krais. Jõe pikkus on 393 km, valgla pindala 19 100 km².

Ohhoota jõelähe asub Suntar-Hajata ahelikus, edasi voolab jõgi lõuna poole laias orus Judoma ja Kuhtui aheliku vahel ning suubub Ohhoota merre. 32 km kaugusel jõe suudmest ühendab teda Kuhtui jõe lisajõe Haibassiga harujõgi.

Ohhoota jõe kaldad on kaetud metsaga, jõgi on vääriskala kudemiskoht.

Jõgi toitub lumesulamis- ja vihmaveest. Keskmine äravool on umbes 200 m³/s. Oktoobri lõpust maini on jõgi kaetud jääga.

Ohhoota jõgi on parvetav ja alamjooksul ka laevatatav.

Jõe suudmealal paikneb Venemaa esimene vene asula Vaikse ookeani rannikul   Ohhotsk.

Venemaa jõed
Aasia jõed
Ohhoota mere vesikond